wickkiey/tamil-wikipedia-chunked huggingface dataset:
# உரோசு பவுல் துடுப்பாட்ட அரங்கம்

## தேர்வு போட்டியில் ஐ வீழ்த்தல்கள்

**உரோசு பவுலில் ஐ வீழ்த்தல்கள் ஆண்கள் தேர்வு போட்டியில் உரோசு பவுல்**  
| எண். | பந்துவீச்சாளர் | நாள் | அணி | எதிர் அணி | இ | ஓவர் | ஓ | வீ | Result |
| --- | --- | --- | --- | --- | --- | --- | --- | --- | --- |
| 1 | கிறிசு டெரெம்லெட் | 16 சூன் 2011 | வெற்றி/தோல்வி இன்றி |  |  |  |  |  |  |
| 2 | ஜேம்ஸ் அண்டர்சன் | 27 சூலை 2014 | இங்கிலாந்து வெற்றி |  |  |  |  |  |  |
| 3 | மொயீன் அலி | 27 சூலை 2014 | இங்கிலாந்து வெற்றி |  |  |  |  |  |  |
| 5 | ஜேசன் ஹோல்டர் | 8 சூலை 2020 | மேற்கிந்தியத்தீவுகள் வெற்றி |  |  |  |  |  |  |
| 6 | சானன் கேப்ரியல் | 8 சூலை 2020 | மேற்கிந்தியத்தீவுகள் வெற்றி | } |  |  |  |  |  |
# களை (2021 திரைப்படம்)

***களை*** என்பது 2021 ஆம் ஆண்டு இந்திய மலையாள மொழி உளவியல் த்ரில்லர் படமாகும். இதனை ரோஹித் வி.எஸ் என்பவர் இயக்கினார். இத்திரைப்படத்திற்கு கதையை யது புஷ்பகரன் மற்றும் ரோஹித் ஆகியோர் எழுதினர். இதில் டோவினோ தாமஸ் மற்றும் சுமேஷ் மூர் ஆகியோர் முக்கிய கதாபாத்திரங்களில் நடித்துள்ளனர். இவர்களுடன் லால் பால் மற்றும் திவ்யா பிள்ளை ஆகியோர் துணை வேடங்களில் நடித்துள்ளனர். இப்படத்தின் எடிட்டராக சாமன் சக்கோவும், அகில் ஜார்ஜ் ஒளிப்பதிவாளராகவும் பணியிற்றியுள்ளனர். இப்படத்திற்கு டான் வின்சென்ட் இசையமைத்துள்ளார்.  
இப்படம் ஜூவிஸ் புரொடக்ஷன்ஸின் கீழ் சிஜூ மேத்யூ மற்றும் நவிஸ் சேவியர் ஆகியோரால் தயாரிக்கப்பட்டது. அட்வென்ச்சர் கம்பெனி மற்றும் டோவினோ தாமஸ் புரொடக்ஷன்ஸின் கீழ் டோவினோ தாமஸ், ரோஹித் வி.எஸ் மற்றும் அகில் ஜார்ஜ் இணைந்து தயாரித்தனர்.
# களை (2021 திரைப்படம்)

## சுருக்கம்

ஷாஜி தனது குடும்பத்தினருடன் பண்ணை வீட்டில் வசிக்கிறார். ஷாஜியின் மனைவி கொஞ்சம் பயந்த சுபாவம் கொண்டவராக உள்ளார். ஷாஜி தலைகணம் கொண்ட நபராகவும், பணக்காரராக இருப்பதாலும் நிறைய நண்பர்களுடன் சேர்ந்து வேட்டையாடும் பழக்கமும் கொண்டுள்ளார். சுயமாக தொழில் தொடங்க மனைவியின் உறவினர்களிடம் பணம் பெற்று அந்த தொழில் தோல்வியில் முடிந்ததால் கடன்காரராக உள்ளார்.  
ஷாஜியின் தந்தை ரவீந்திரன் ஷாஜியின் மீது வெறுப்பில் உள்ளார். எதற்கும் ஷாஜி சரியான ஆளில்லை என கடிந்து கொள்கிறார். அன்றைய நாளில் ரவீந்திரன் மருத்துவமனை செல்லவேண்டிய நாள். ஆனால் ஷாஜியின் மனைவியும், பையனும் அம்மாச்சி வீட்டிற்கு செல்கிறார்கள். அன்றே மிளகுகளை பறிக்க கூலி ஆட்களும் வருகிறார்கள் என்பதால் ஷாஜி மட்டும் வீட்டில் தங்குகிறார். சேமிப்பகத்தில் உள்ள தந்தை ரவீந்தரனின் மிளகுகளை திருடி தன்னுடைய பணப்பிரட்சனையை தீர்த்து விடலாம் என ஷாஜி நினைக்கிறார். ஆனால் வேலைக்கு வந்த நபர்களில் ஒரு இளைஞன் ஷாஜியை தாக்குகிறான். பிறகு அந்த இளைஞனின் நாயை ஷாஜி கொன்றதும், அதற்காக ஷாஜியை பலிவாங்க அந்த இளைஞன் வந்திருப்பதும் தெரிகிறது.  
பன்றியை வேட்டையாடி உண்ணும் இளைஞனுக்கும், பெரும் நிலத்திற்கு சொந்தக்காரரான ஷாஜிக்கும் இடையே உள்ள வேறுபாடுகள், பழக்கவழக்கங்கள் இப்படத்தில் தெளிவாக காட்டப்படுகின்றன. இறுதி சண்டையில் ஷாஜியை அந்த இளைஞன் பன்றியை கையாளுவதை போல வேட்டையாடூ தனது பக்கமிருக்கும் தர்மத்தை வெளிபடுத்துவதாக படம் நிறைவடைகிறது.
# களை (2021 திரைப்படம்)

## நடிகர்கள்

- கதாநாயகனாக சுமேஷ் மூர்
- ஷாஜியாக டோவினோ தாமஸ்
- ரவீந்திரனாக லால் பால்
- வித்யா ஷாஜியாக திவ்யா பிள்ளை
- மணி ஆஷனாக பிரமோத் வெல்லியநாத்
- ஷாஜியின் நண்பராக ஸ்ரீஜித் ரவி
- அனிலாக பிபின் பெரும்பில்லிகுன்னல்
# களை (2021 திரைப்படம்)

## தயாரிப்பு

11 ஜூலை 2020 அன்று, டோவினோ தாமஸ் தனது அடுத்த திட்டமான *களை* என்று அறிவித்தார். படத்தின் பூசை 5 செப்டம்பர் 2020 அன்று செய்யப்பட்டது மற்றும் முதன்மை புகைப்படம் செப்டம்பர் 7 அன்று வெளியிடப்பட்டது. 7 அக்டோபர் 2020 அன்று டொவினோ சண்டைக்காட்சிகளுக்காக படப்பிடிப்பின் போது அடிபட்டமையால் பிறகு மருத்துவமனையில் அனுமதிக்கப்பட்டார்
. அவர் காயங்களிலிருந்து மீண்ட பின்னர் 2020 டிசம்பர் 18 அன்று படப்பிடிப்பு மீண்டும் தொடங்கியது. படப்பிடிப்பு 30 டிசம்பர் 2020 அன்று நிறைவடைந்தது.
# களை (2021 திரைப்படம்)

## இசை

விநாயக் சசிகுமார் எழுதிய *வான்யம்* பாடல் டான் வின்சென்ட் இசையில் 20 மார்ச் 2021 அன்று ஜூவிஸ் புரொடக்ஷனின் யூடியூப் சேனலில் வெளியிடப்பட்டது.  
| 1 | *வான்யம்* | விநாயக் சசிகுமார் | டான் வின்சென்ட் | அமிர்தா ஜெயக்குமார், சாத்தன் மூபன், கரியன் மூபன் | } |
| --- | --- | --- | --- | --- | --- |
# களை (2021 திரைப்படம்)

## வெளியீடு

### திரையரங்கம்

*களை* திரைப்படம் மார்ச் 25 அன்று திரையரங்குகளில் வெளியிடப்பட்டது.
# களை (2021 திரைப்படம்)

## வெளியீடு

### செயலி

*களை* அமேசான் பிரைம் வீடியோவில் 24 மே 2021 இல் வெளியானது.
# களை (2021 திரைப்படம்)

## வரவேற்பு

### விமர்சன பதில்

இப்படத்திற்கு விமர்சகர்கள் மற்றும் பார்வையாளர்களிடமிருந்து நேர்மறையான வரவேற்பு கிடைத்தது. *தி அப்டேட்* *3/5 மதிப்பிடப்பட்ட திரைப்படத்தின் வைசாக் வாமதேவன்* மற்றும் "காலா ஒரு புதிய காட்சி அனுபவத்தை வழங்குகிறது, அங்கு தொழில்நுட்ப பக்கங்களும் முதலிடத்தில் இருந்தன"  
பிலிம் கம்பானியனின் அனுபமா சோப்ரா எழுதினார், "படம் உங்களை கசக்கிப் போடுகிறது, உங்களுக்குள் இருளைப் பார்க்கிறது, மேலும் சிந்திக்க உங்களை விட்டுச்செல்கிறது"
# கேரள மத்திய பல்கலைக்கழகம்

**கேரள மத்திய பல்கலைக்கழகம்** (*Central University of Kerala*) என்பது இந்தியப் பாராளுமன்றத்தால் *மத்திய பல்கலைக்கழகங்கள் சட்டம் 2009* (2009 ஆம் ஆண்டின் சட்டம் 25) இன் கீழ் நிறுவப்பட்ட 15 மத்திய பல்கலைக்கழகங்களுள் ஒன்றாகும். இந்தப் பல்கலைக்கழகம் இந்தியாவின் கேரள மாநிலத்தின் வடமாவட்டமான காசர்கோடில் அமைந்துள்ளது. பல்கலைக்கழகத்தின் பிரதான வளாகம் காசர்கோட்டிலிருந்து 9.8 கிலோ மீட்டர் தொலைவிலும் காஞ்ஞங்காட்டிலிருந்து 20 கிலோ மீட்டர் தொலைவில் உள்ள பேரியவில் அமைந்துள்ளது.  
பல்கலைக்கழகம் வித்யாநகரில் உள்ள ஒரு தற்காலிக வளாகத்தில் மானுடவியல் பள்ளி மற்றும் பிற வசதிகளுடன் செயல்படத் தொடங்கியது.
# கேரள மத்திய பல்கலைக்கழகம்

## அமைப்பு மற்றும் நிர்வாகம்

### பள்ளிகள் மற்றும் துறைகள்

#### தேஜஸ்வினி மலை (பிரதான வளாகம்)

**உலகளாவிய ஆய்வுகள் பள்ளி**  
- சர்வதேச உறவுகள் துறை  
**பொருளியல் மற்றும் கல்வி பள்ளி**  
- கல்வித்துறை  
**மனிதநேயம் மற்றும் சமூக அறிவியல் பள்ளி**  
- சமூக பணித் துறை  
**இயற்பியல் அறிவியல் பள்ளி**  
- வேதியியல் துறை
- கணினி அறிவியல் துறை
- கணிதத் துறை
- இயற்பியல் துறை
# கேரள மத்திய பல்கலைக்கழகம்

## அமைப்பு மற்றும் நிர்வாகம்

### பள்ளிகள் மற்றும் துறைகள்

#### அறிவியல் வளாகம்

**உயிரியல் அறிவியல் பள்ளி**  
- விலங்கு அறிவியல் துறை
- உயிர் வேதியியல் மற்றும் மூலக்கூறு உயிரியல் துறை
- மரபணு அறிவியல் துறை
- தாவர அறிவியல் துறை  
**நில அறிவியல் பள்ளி**  
- சுற்றுச்சூழல் அறிவியல் துறை
- புவியியல் துறை
# கேரள மத்திய பல்கலைக்கழகம்

## அமைப்பு மற்றும் நிர்வாகம்

### பள்ளிகள் மற்றும் துறைகள்

#### சட்ட வளாகம்

**தொழில்முறை ஆய்வுகள் பள்ளி**  
- சட்டத் துறை  
**மொழி மற்றும் ஒப்பீட்டு இலக்கிய பள்ளி**  
- ஒப்பீட்டு இலக்கியத் துறை
- இந்தி துறை
- மொழியியல் துறை  
**தொழில்முறை ஆய்வுகள் பள்ளி**  
- கல்வித்துறை  
**வணிக ஆய்வுகள் பள்ளி**  
- மேலாண்மை ஆய்வுகள் துறை
- சுற்றுலா ஆய்வுகள் துறை
- வணிக மற்றும் சர்வதேச வர்த்தகத் துறை
# கேரள மத்திய பல்கலைக்கழகம்

## கல்வியாளர்கள்

### கல்வித் திட்டங்கள்

#### முதுகலை திட்டங்கள்

முதுகலை திட்டத்தின் காலம் 4 பருவங்கள். ஒவ்வொரு பருவ காலமும் 16–18 வாரங்கள், 5 வேலை நாட்கள் மற்றும் வாரத்திற்கு 30 பாட மணி நேரங்கள் எனப் பிரிக்கப்பட்டுச் செயல்படுகிறது.  
விருப்ப அடிப்படையிலான பாடத்தேர்வு மற்றும் பருவமுறை (சிபிசிஎஸ்) வடிவத்தின் கீழ் கல்வித் திட்டங்கள் ஏற்பாடு செய்யப்பட்டுள்ளன. மாணவர்களுக்கு இரண்டு வகையான படிப்புகள் வழங்கப்படுகின்றன:  
- ஒவ்வொரு துறையினரால் அடையாளம் காணப்பட்ட அடிப்படை படிப்புகள், படிப்பு விடயத்தில் ஒரு பரந்த தளத்தை வழங்குகின்றன;
- தேர்ந்தெடுக்கப்பட்ட படிப்புகள், ஆசிரிய ஆலோசகருடன் கலந்தாலோசித்து மாணவர்களால் தேர்ந்தெடுக்கப்படுகின்றன.  
இவற்றைத் தவிர, ஒவ்வொரு மாணவரும் உண்மையான சிக்கல்களுக்கு அறிவைப் பயன்படுத்துவதை வலியுறுத்தும் ஒரு விளக்கக்காட்சி /ஆய்வுத் திட்டத்தைச் செய்கிறார்கள். முதுநிலை திட்டத்தை வெற்றிகரமாக முடிக்கத் தேவையான குறைந்தபட்ச மொத்த வரவு 4 பருவத்திற்கு 72 வரவு. 72 வரவுகளில், ஒரு மாணவர் குறைந்தபட்சம் 48 ஐ பெற வேண்டும். இதில் அடிப்படை படிப்புகளுக்கான ஆய்வுத்திட்டம் மற்றும் குறைந்தபட்சம் 12. ஆனால் தேர்ந்தெடுக்கப்பட்ட படிப்புகளுக்கு 24 வரவுகளுக்கு மேல் இல்லை.
# கேரள மத்திய பல்கலைக்கழகம்

## கல்வியாளர்கள்

### கல்வித் திட்டங்கள்

#### முனைவர் பட்டப் படிப்பு

பல்கலைக்கழகத்தின் அனைத்து துறைகளும் முனைவர் பட்டப்படிப்பினை வழங்கும் ஆராய்ச்சி நிறுவனங்களாகும். கிலா என்பது சர்வதேச உறவுகள் மற்றும் அரசியல் அறிவியலின் ஆராய்ச்சி மையமாகும்.
# கேரள மத்திய பல்கலைக்கழகம்

## மாணவர் வாழ்க்கை

### உதவித்தொகை / நிதி உதவி

இப்பல்கலைக்கழகம் இதன் முதுநிலை மாணவர்களுக்கு உதவித்தொகை வழங்குகிறது. மாணவர் எதிர்ப்பு காரணமாக இது 2017 கல்வியாண்டிலிருந்து திரும்பப் பெறப்பட்டது.
# கேரள மத்திய பல்கலைக்கழகம்

## மாணவர் வாழ்க்கை

### விடுதி வசதி

பெண்கள் மற்றும் ஆண்களுக்கான தனித்தனியான விடுதிகள் உள்ளன.
# கேரள மத்திய பல்கலைக்கழகம்

## மாணவர் வாழ்க்கை

### போக்குவரத்து வசதி

அனைத்து மாணவர்களுக்கும் தங்களின் விடுதிகளிலிருந்து பல்கலைக்கழக வளாகங்களுக்குச் செல்ல மானிய விலையில் போக்குவரத்து வசதி செய்யப்பட்டுள்ளது.
# கேரள மத்திய பல்கலைக்கழகம்

## மாணவர் வாழ்க்கை

### பல்கலைக்கழக நூலகம்

மத்திய பல்கலைக்கழகம் அதன் அனைத்து வளாகங்களிலும் நூலகங்களைக் கொண்டுள்ளது.
# கேரள மத்திய பல்கலைக்கழகம்

## மாணவர் வாழ்க்கை

### மாணவர் பேரவை

மாணவர் பேரவை என்பது 40 மாணவர் பிரதிநிதிகளை உள்ளடக்கிய ஒரு மாணவர் அமைப்பாகும். இதில் 20 உறுப்பினர்கள் தேர்ந்தெடுக்கப்படுகின்றனர். மேலும் 20 உறுப்பினர்களைத் துறைகள் பிரதிநிதித்துவப்படுத்துகின்றன. உறுப்பினர்களைக் கொண்ட ஒரு செயற்குழுவையும் கொண்டுள்ளது. தலைவர், இரண்டு துணைத் தலைவர்கள், பொதுச் செயலாளர், இரண்டு இணைச் செயலாளர்கள் மற்றும் நான்கு செயற்குழு உறுப்பினர்கள் மாணவர் பேரவையின் அலுவல் குழுவில் உள்ளனர்.
# நோசன் அச்சகம்

**நோசன் அச்சகம்** (*Notion Press*) என்பது இந்தியாவின் சென்னையினை மையமாகக் கொண்ட ஒரு இந்திய சுய வெளியீட்டு நிறுவனம். இந்த நிறுவனம் உலகளவில் புத்தகங்களை வெளியிடுதல், அச்சிடுதல் மற்றும் விநியோகப் பணிகளை மேற்கொள்கிறது. ஆரம்பத்திலிருந்தே இது 2000க்கும் மேற்பட்ட ஆசிரியர்களின் படைப்புகளை வெளியிட்டுள்ளது. மேலும் 100க்கும் மேற்பட்ட நாடுகளில் புத்தகங்களை விற்பனைச் செய்கின்றது. நவம்பர் 2018இன் பிற்பகுதியில், நிறுவனம் வருங்கால ஆசிரியர்களுக்காக *விரைவுச் சேவையை* அறிமுகப்படுத்தியது.
# நோசன் அச்சகம்

## வரலாறு

நோசன் அச்சகத்தினை பிரசினை நவீன் வலசகுமார் என்பவர் அவரது பள்ளி தோழர்கள் ஜனார்த்தனன் மற்றும் பார்கவா ஆகியோருடன் இணைந்து நிறுவினர். ஜனவரி 1, 2012 அன்று இது நிறுவப்பட்டது. இந்நிறுவனத்தின் ஆரம்ப முதலீடு 3.67 லட்சம் ஆகும். 2016ஆம் ஆண்டில், இது எச் என் ஐ யிடமிருந்து (HNI) 1 மில்லியன் அமெரிக்க டாலர் நிதியுதவியைப் பெற்றது.
# நோசன் அச்சகம்

## வரலாறு

### சேவைகள்

வெளியீட்டாளர் 2013இல் இலவச வெளியீட்டைத் தொடங்கினார்.
# நோசன் அச்சகம்

## புத்தகங்கள் மற்றும் விமர்சனங்கள்

விருது பெற்ற புனைகதை மற்றும் புனைகதை அல்லாத பல்வேறு வகையான புத்தகங்கள் நோஷன் பிரஸ்ஸில் வெளியிடப்பட்டுள்ளன. *நியூ இந்தியன் எக்ஸ்பிரஸ்* பத்திரிக்கையின் விமர்சனத்தின் படி "இந்தியாவில் முதல் சுய வெளியீட்டு நிறுவனம்" என்பது இதுதான்.
# மயூரி காயத்திரி

**மயூரி காயத்திரி** (*Mayuri Kyatari*) (பிறப்பு: ஜூலை 11, 1992) ஒரு இந்தியத் திரைப்பட நடிகையும், வடிவழகியுமாவார். மயூரி, தனது திரை வாழ்க்கையை *அஸ்வினி நட்சத்திரம்* என்ற கன்னடத் நாடகத் தொடர் மூலம் தொடங்கினார். இது இவரை பிரபலமாக்கியது. கன்னடத் திரைப்படங்களான கிருஷ்ணா லீலா, இஷ்டகாமியா, *நடராஜா சர்வீஸ்*, *ருஸ்தம்* ஆகிய படங்களிலும் தோன்ற ஆரம்பித்தார்.
# மயூரி காயத்திரி

## ஆரம்ப கால வாழ்க்கை

மயூரி, கீதா மற்றும் பிரகாஷ் ஆகியோருக்கு மகளாக கர்நாடகாவின் ஹூப்ளியில் பிறந்து வளர்ந்தார். ஹூப்ளியில் தனது பள்ளிக்கல்வியை முடித்தப் பின்னர், ஹூப்ளி, ஆக்ஸ்போர்டு கல்லூரியில் வணிகத்தில் இளங்கலைப் பட்டம் பெற்றார். இவர் தனது தொழில் வாழ்க்கையில் நான்கு ஆண்டுகள் ஒரு நிகழ்ச்சித் தொகுப்பாளராகவும் இருந்தார். கன்னட நாடகத் தொடரான *அஸ்வினி நடசத்திர*த்தில் இவர் முதன்முதலில் தோன்றினார். அதில் இவர் ஒரு நடிகரின் மனைவியாக 'அஸ்வினி' என்ற வேடத்தில் நடித்தார்.  
2015ஆம் ஆண்டில் கன்னட திரைத்துறையில் நுழைந்தார். கன்னடப் படமான *கிருஷ்ணா லீலா*வில் இவர் முதலில் ஒப்பந்தம் செய்யப்பட்டார். இந்த திரைப்படம் 100 நாட்கள் திரையிடப்பட்டு வெற்றிகரமாக நிறைவடைந்தது. இது, நாகத்திஹள்ளி சந்திரசேகரின் அடுத்த படமான *இஷ்டகாமியா* படத்தில் நடிகர் விஜய் சூர்யாவுடன் நடிப்பதற்கும் ஒரு வாய்ப்பாக அமைந்தது. காவ்யா செட்டி, புனீத் ராச்குமார் இணைந்து நடித்திருந்த *நடராஜா சர்வீஸ்* என்ற திரைப்படத்தில் சரனுடன் இணைந்தும் பணியாற்றியுள்ளார்.
# மயூரி காயத்திரி

## சொந்த வாழ்க்கை

மயூரி, தனது நீண்டகால காதலரான அருணை 2020 ஜூன் 12 அன்று பெங்களூர் சிறீ திருமலகிரி சிறீ இலட்சுமி வெங்கடேசுவர சுவாமி கோவிலில் திருமணம் செய்து கொண்டார்.
# மயூரி காயத்திரி

## விருதுகள்

"கிருஷ்ணா லீலா" படத்துக்காக சிறந்த கன்னடநடிகைக்கான விருதுக்கு பரிந்துரைக்கப்பட்டார்.
# மத்திய வேளாண் பல்கலைக்கழகம்

**மத்திய வேளாண் பல்கலைக்கழகம்** (*Central Agricultural University*) என்பது இந்திய மாநிலமான மணிப்பூரில் உள்ள இம்பாலில் உள்ள லாம்பெல்பாட்டில் அமைந்துள்ள ஒரு விவசாய பல்கலைக்கழகமாகும் .  
மத்திய வேளாண் பல்கலைக்கழகம் பாராளுமன்றத்தின் மத்திய வேளாண் பல்கலைக்கழக சட்டம் 1992 (1992 ஆம் ஆண்டின் எண் 40) கீழ் நிறுவப்பட்டது. இந்திய அரசின் வேளாண் ஆராய்ச்சி மற்றும் கல்வித் திணைக்களம் (DARE) தேவையான அறிவிப்பை வெளியிட்டதன் மூலம் இந்த சட்டம் 26 ஜனவரி 1993 முதல் நடைமுறைக்கு வந்தது. 13 செப்டம்பர் 1993இல் முதல் துணைவேந்தர் பதவியேற்றதன் மூலம் இப்பல்கலைக்கழகம் செயல்பாட்டுக்கு வந்தது.  
பல்கலைக்கழகத்தின் அதிகார வரம்பு ஏழு வடகிழக்கு மலைப்பிரதேச மாநிலங்களாகும்: அருணாச்சலப் பிரதேசம், மணிப்பூர், மேகாலயா, மிசோரம், சிக்கிம், நாகாலாந்து மற்றும் திரிபுரா. இங்கு இளங்கலை கற்பித்தல் (பி.வி.எஸ்.சி & கால்நடை வளர்ப்பு -ஏ.எச் ) மற்றும் முதுகலை கற்பித்தல் (எம்.வி.எஸ்.சி ), கால்நடை அறிவியல் மற்றும் கால்நடை பராமரிப்பு கல்லூரியில் ஆராய்ச்சி மற்றும் விரிவாக்க நடவடிக்கைகளை வழங்குகிறது. செலெஸி, ஐசால், மிசோரம். இப் பல்கலைக்கழகங்களின் கீழ் உள்ள கல்லூரிகளில் இளம் அறிவியல் (விவசாயம்), முது அறிவியல் விவசாயம் சிறப்புப் பாடமாக வேளாண்மை, தாவர நோயியல், தோட்டக்கலை அறிவியல், மரபியல் மற்றும் தாவர வளர்ப்பு, மண்ணியல் மற்றும் விவசாய வேதியியல் மற்றும் பூச்சியியல் ஆகியவற்றில் வழங்குகிறது. இது வேளாண்மை, தோட்டக்கலை, வனவியல், மீன்வளம், வேளாண் பொறியியல், கால்நடை அறிவியல் மற்றும் உணவு தொழில்நுட்பம் ஆகியவற்றில் வடகிழக்கு மாநிலங்களில் உள்ள பல்வேறு கல்லூரிகளில் பாடங்களை வழங்குகிறது.  
பிற வேளாண் பல்கலைக்கழகங்களைப் போலவே, மத்திய வேளாண் பல்கலைக்கழகமும், கற்பித்தல், ஆராய்ச்சி மற்றும் விரிவாக்கக் கல்வி ஆகியவற்றின் ஒருங்கிணைந்த திட்டங்களைச் செயல்படுத்துகிறது.  
ஆணைப்படி, பல்கலைக்கழகம் 13 வெவ்வேறு தொகுதிக் கல்லூரிகள், 6 கே.வி.கேக்கள், 6 பல தொழில்நுட்ப சோதனை மையங்களை நிறுவியுள்ளது: மணிப்பூர், மிசோரம், திரிபுரா, அருணாச்சல பிரதேசம், சிக்கிம் மற்றும் மேகாலயா 6 தொழிற்பயிற்சி மையங்களில் ஆறு மாநிலங்களில்: மணிப்பூரில் ஆறு மாநிலங்களில், மிசோரம், திரிபுரா, அருணாச்சல பிரதேசம், சிக்கிம் மற்றும் மேகாலயா.
# மத்திய வேளாண் பல்கலைக்கழகம்

## கல்லூரிகள்

இப்பல்கலைக்கழகத்தின் கீழ் பதிமூன்று கல்லூரிகள் உள்ளன:  
- தோட்டக்கலை மற்றும் வனவியல் கல்லூரி - பாசிகாட், அருணாச்சல பிரதேசம்
- வேளாண் அறிவியலில் முதுகலை ஆய்வுக் கல்லூரி - உமியம், மேகாலயா
- கால்நடை அறிவியல் மற்றும் கால்நடை பராமரிப்பு கல்லூரி - செலெஸி, ஐஸ்வால், மிசோரம்
- வேளாண் கல்லூரி - இம்பால், மணிப்பூர்
- மீன்வளக் கல்லூரி - லெம்புச்செரா, திரிபுரா
- வேளாண் பொறியியல் மற்றும் பிந்தைய அறுவடை தொழில்நுட்ப கல்லூரி (CAEPHT) - காங்டாக், சிக்கிம்
- மனையியல் கல்லூரி - துரா, மேகாலயா
- தோட்டக்கலை கல்லூரி - தென்சால், மிசோரம்
- உணவு தொழில்நுட்பக் கல்லூரி - லாம்பெல்பட், மணிப்பூர்
- வேளாண் கல்லூரி - கிர்டெம்குலை, மேகாலயா
- வேளாண் கல்லூரி - பாசிகாட், அருணாச்சல பிரதேசம்
- தோட்டக்கலை கல்லூரி - பெர்மியோக், சிக்கிம்
- கால்நடை அறிவியல் மற்றும் கால்நடை பராமரிப்பு கல்லூரி - ஜலுகி, நாகாலாந்து
# மத்திய வேளாண் பல்கலைக்கழகம்

## வேளாண் விரிவாக்க மையம்

- வேளாண் விரிவாக்க மையம் - ஆண்ட்ரோ, இம்பால் கிழக்கு, மணிப்பூர்
- வேளாண் விரிவாக்க மையம் - கிழக்கு சியாங், அருணாச்சல பிரதேசம்
- வேளாண் விரிவாக்க மையம் - ஐஸ்வால், மிசோரம்
- வேளாண் விரிவாக்க மையம் - கிழக்கு கரோ ஹில்ஸ், மேகாலயா
- வேளாண் விரிவாக்க மையம் - தெற்கு கரோ ஹில்ஸ், மேகாலயா
- வேளாண் விரிவாக்க மையம் - செபாஹிஜலா, திரிபுரா
# மத்திய வேளாண் பல்கலைக்கழகம்

## அதிகார வரம்பு

இம்பால், மத்திய வேளாண் பல்கலைக்கழகம் மணிப்பூரின் இம்பால் மேற்கு லாம்பெல்பாட்டில் அமைந்துள்ளது. இப் பல்கலைக்கழகத்தின் அதிகார வரம்பில் அசாம் தவிர இந்தியாவின் ஏழு வடகிழக்கு மலை மாநிலங்களின் வேளாண் கல்லூரிகளும் வேளாண் மையங்களும் வருகின்றனர்.
# மலேசிய மாநிலங்களின் தமிழ்ப்பள்ளிகள்

2020-ஆம் ஆண்டு சனவரி மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 527 தமிழ் தொடக்கப் பள்ளிகள் செயல்பாட்டில் இருந்தன. அந்தப் பள்ளிகளில் 80,569 மாணவர்கள் கல்வி பயின்றார்கள். இந்தப் பள்ளிகளில் சிலாங்கூர் மாநிலத்தைச் சேர்ந்த இரு பள்ளிகள் மூடப்பட்டு இட மாற்ற பட்டியலில் உள்ளன.  
2020-ஆம் ஆண்டு சூன் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 528 தமிழ் தொடக்கப் பள்ளிகள் உள்ளன. அவற்றில் மொத்தம் 79,309 மாணவர்கள் பயில்கின்றனர்.  
2023-ஆம் ஆண்டு செப்டம்பர் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 528 தமிழ் தொடக்கப் பள்ளிகள் உள்ளன. அவற்றில் மொத்தம் 77,693 மாணவர்கள் பயில்கின்றனர். 2022-ஆம் ஆண்டிற்கும் 2023-ஆம் ஆண்டிற்கும் இடையில், ஈராண்டுகளில் தமிழ் மாணவர்களின் எண்ணிக்கை 1616-ஆக குறைந்து விட்டது. ஒவ்வோர் ஆண்டும் தமிழ்ப் பள்ளிகளில் பயிலும் மாணவர்களின் எண்ணிக்கை படிப்படியாகக் குறைந்து வருகிறது.
</br>  
**மலேசியாவில் இட மாற்றத்திற்குக் காத்து இருக்கும் தமிழ்ப்பள்ளிகள்** (**2022-ஆம் ஆண்டு**)  
- புக்கிட் ஈஜோக் தோட்டத் தமிழ்ப்பள்ளி (சிலாங்கூர்) *(SJKT Ladang Bukit Ijok, Selangor).*  
- மின்யாக் தோட்டத் தமிழ்ப்பள்ளி (சிலாங்கூர்) *(SJKT Ladang Minyak, Selangor).*  
**மலேசியாவில் புதிதாகத் திறக்கப்பட்ட தமிழ்ப்பள்ளிகள்** (**2022-ஆம் ஆண்டு**)  
- தாமான் கெலாடி தமிழ்ப்பள்ளி (கெடா) *(SJKT Taman Keladi, Kedah).*  
- பண்டார் சிறீ ஆலாம் தமிழ்ப்பள்ளி (ஜொகூர்) *(SJKT Bandar Seri Alam, Johor).*  
**மலேசியாவில் மூடப்பட்ட தமிழ்ப்பள்ளிகள்** (**2022-ஆம் ஆண்டு**)
| data1 = 81,488
| label2 = ஏப்ரல் 2018
| data2 = 81,635
| label3 = சனவரி 2019
| data3 = 81,321
| label4 = மே 2019
| data4 = 81,447
| label5 = சனவரி 2020
| data6 = 80,743
| label7 = சூன் 2021
| data7 = 80,569
| label8 = சனவரி 2021
| data8 = 80,434
| label9 = சூன் 2022
| data9 =79,309
| label10 = செப்டம்பர் 2023
| data10 = 77,693
}}
# மலேசிய மாநிலங்களின் தமிழ்ப்பள்ளிகள்

## மலேசிய மாநிலங்களின் தமிழ்ப்பள்ளிகள் - 2020

**மலேசியத் தமிழ்ப்பள்ளிகள் - 2020-ஆம் ஆண்டு புள்ளிவிவரங்கள்**
| **மொத்தம்** | **80,569** | **527** | **8,638** | **81,321** | } |
| --- | --- | --- | --- | --- | --- |
| ஜொகூர் | 12,335 | 70 | 1,145 | 12,165 | 1.4 |
| கெடா | 7,518 | 59+1 | 899 | 7,783 | 3.5 |
| கிளாந்தான் | 36 | 1 | 9 | 8 | 28.6 |
| மலாக்கா | 2,375 | 21 | 332 | 2,436 | 2.6 |
| நெகிரி செம்பிலான் | 8,648 | 61 | 1,097 | 8,754 | 1.2 |
| பகாங் | 2,599 | 37 | 422 | 2,641 | 1.6 |
| பேராக் | 11,645 | 134 | 1,679 | 11,884 | 2.1 |
| பெர்லிஸ் | 67 | 1 | 11 | 65 | 3.1 |
| பினாங்கு | 5,397 | 28 | 554 | 5,478 | 1.5 |
| சிலாங்கூர் | 26,506 | 97+2 | 2,155 | 26,591 | 0.3 |
| கோலாலம்பூர் | 3,443 | 15 | 335 | 3,496 | 1.5 |
# மலேசிய மாநிலங்களின் தமிழ்ப்பள்ளிகள்

## மலேசிய மாநிலங்களின் தமிழ்ப்பள்ளிகள் - 2022

**மலேசியத் தமிழ்ப்பள்ளிகள் - 2022-ஆம் ஆண்டு புள்ளிவிவரங்கள்**
| **மொத்தம்** | **79,309** | **524+4** | **8,638** | **80,434** | } |
| --- | --- | --- | --- | --- | --- |
| ஜொகூர் | 11,951 | 71 | 1,145 | 12,183 | 1.9 |
| கெடா | 7,095 | 59+1 | 899 | 7,379 | 3.8 |
| கிளாந்தான் | 36 | 1 | 9 | 36 | 0.0 |
| மலாக்கா | 2,319 | 21 | 332 | 2,304 | 0.7 |
| நெகிரி செம்பிலான் | 8,744 | 61 | 1,097 | 8,732 | 0.1 |
| பகாங் | 2,531 | 37 | 422 | 2,559 | 1.1 |
| பேராக் | 11,231 | 133+1 | 1,679 | 11,541 | 2.7 |
| பெர்லிஸ் | 66 | 1 | 11 | 73 | 9.6 |
| பினாங்கு | 5,382 | 28 | 554 | 5,437 | 1.0 |
| சிலாங்கூர் | 26,393 | 97+2 | 2,155 | 26,664 | 1.0 |
| கோலாலம்பூர் | 3,561 | 15 | 335 | 3,526 | 1.0 |
மலேசிய மாநிலங்கள் மற்றும் மலேசியக் கூட்டரசுப் பிரதேசங்களில் உள்ள தமிழ்ப்பள்ளிகளின் விவரங்கள் பட்டியலிடப்பட்டு உள்ளன. அவற்றுள் திரங்கானு, சபா, சரவாக் மாநிலங்களிலும்; லாபுவான்; புத்திராஜெயா கூட்டரசுப் பிரதேசங்களிலும் தற்போது தமிழ்ப்பள்ளிகள் இல்லை.
# சக்லேஷ்பூர்

**சக்லேஷ்பூர்** (*Sakleshpur*) என்பது இந்திய மாநிலமான கர்நாடகாவின் ஹாசன் மாவட்டத்தில் அமைந்துள்ள மலை வாழிடமாகும். இது சக்லேஷ்பூர் வட்டத்தின் தலைமையகமாகவும் இருக்கிறது.
# சக்லேஷ்பூர்

## பொருளாதாரம்

இந்த நகரம் மேற்குத் தொடர்ச்சி மலையின் பல்லுயிர் வெப்பப்பகுதியின் மலைப்பகுதியான மலைநாடு பகுதியில் அமைந்துள்ளது. காப்பி, ஏலக்காய், மிளகு, பாக்குத் தோட்டங்கள் நிறைந்த உயரமான பச்சை மலைகளால் சூழப்பட்ட மிதமான காலநிலையில் அமைந்துள்ளது. வட்டத்தின் பொருளாதாரத்திற்கு முக்கியமாக பங்களிக்கும் இந்தப் பயிர்கள் சுற்றியுள்ள கிராமங்களில் வளர்க்கப்படுகின்றன. துறைமுக நகரமான மங்களூரை (128 கி.மீ.) இணைக்கும் தேசிய நெடுஞ்சாலை 75இல் (என்.எச் 75) இந்த நகரம் அமைந்துள்ளது). தலைநகரான பெங்களூருக்கு 224 கி.மீ அருகிலுள்ளது. மங்களூரு பன்னாட்டு வானூர்தி நிலையம் 129 கி.மீ. (80 மைல்) தொலைவில் அமைந்துள்ளது.
# சக்லேஷ்பூர்

## நிலவியல்

சகலேஷ்பூர் 12.893 ° வடக்கிலும் 75.725 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 956 மீ (3,136 அடி) உயரத்தில் உள்ளது.  
மேற்குத் தொடர்ச்சி மலைகள் இதன் மேற்கு விளிம்பில் விரிவடைந்து, சக்லேஷ்பூரை தெற்கு கன்னட மாவட்டத்திலிருந்து பிரிக்கின்றன. மாவட்டத்தின் எஞ்சிய பகுதி தக்காணப் பீடபூமியில் அமைந்துள்ளது. காவேரியின் துணை நதியான ஹேமாவதி ஆறு, மாவட்டத்தின் கிழக்கு பகுதியில் பாய்கிறது. இது, சிக்மகளூரு மாவட்டத்தில் தோன்றி சகலேஷ்பூர் நகரம் வழியாக பாய்கிறது.  
இரண்டு நதிகள் இங்கு தோன்றி மலைத்தொடர் வழியாக மேற்கு நோக்கி செல்கின்றன. கெம்புஹோல் நதி மஞ்சராபாத் கோட்டைக்கு அருகே உருவாகி மேற்கு நோக்கி பாயும் நேத்ராவதி ஆற்றில் சேர்கிறது. இது மங்களூரில் அரபிக் கடலில் கலக்கிறது. நேத்ராவதியின் மற்றொரு துணை ஆறான குமாரதாரா ஆறு இதன் தென்மேற்கு பகுதியில் பாய்கிறது.
# சக்லேஷ்பூர்

## பல்லுயிர்

கேரளாவிலிருந்து குசராத்து வரை பரவியிருக்கும் மேற்குத் தொடர்ச்சி மலையில் சக்லேஷ்பூர் அமைந்துள்ளது. பிஸ்ல் காடுகளை உள்ளடக்கிய சக்லேஷ்பூரைச் சுற்றியுள்ள தெற்கு மலைச் சிகரம், உலகின் 18 உயிர்-பன்முகத்தன்மை கொண்ட முக்கிய இடங்களில் ஒன்றாக பட்டியலிடப்பட்டுள்ளது. ஈரமான பருவத்தில் துணை வெப்பமண்டல காலநிலையையும், கனமழை காலத்தில் பல தனித்துவமான தாவர மற்றும் விலங்கு இனங்கள் செழித்து வளரும் சூழலை உருவாக்குகின்றன.  
சக்லேஷ்பூரின் உள்ளூர் தாவரங்களில் சிவப்பு-ஆரஞ்சு பகோடா மலரும் அடங்கும், இது உள்நாட்டில் "*இரக்தா புஷ்பம்"* (இரத்த மலர்) என்று அழைக்கப்படுகிறது.  
கோப்பன்-கீகர் வகைப்பாட்டின் படி, சக்லேஷ்பூரில் காலநிலை உள்ளது.
# சக்லேஷ்பூர்

## புள்ளிவிவரங்கள்

2011, இந்திய மக்கள் தொகை கணக்கெடுப்பின்படி, சக்லேஷ்பூரில் 23,352 என்ற அளவில் மக்கள் தொகை உள்ளது. இதில், 11,558 ஆண்களும், 11,794 பெண்களும் இருக்கின்றனர். சக்லேஷ்பூரின் சராசரி கல்வியறிவு விகிதம் 88.47%: ஆண் கல்வியறிவு 92.72%, மற்றும் பெண் கல்வியறிவு 84.31%. சக்லேஷ்பூரில், 11% மக்கள் 6 வயதுக்குட்பட்டவர்கள்.
# சக்லேஷ்பூர்

## மஞ்சராபாத் கோட்டை

திப்பு சுல்தான் இந்நகரைக் கைப்பற்றி இங்கு ஒரு கோட்டையைக் கட்டினான். இது ஒரு சிறைச்சாலையாகக் கட்டப்பட்டது. இது ஒரு நட்சத்திர வடிவ கோட்டை அமைப்பைக் கொண்டுள்ளது, மையத்தில் ஒரு குன்றும் ஒன்பது மூலைகளும் உள்ளன. மையத்தில் உள்ள மலையில் ஏறுவது கடினம், ஆனால் பரந்த காட்சிகளை வழங்குகிறது. கோட்டையை அடைய மொத்தம் 250 படிகள் உள்ளன. மையத்தில் ஒரு வெற்று நுழைவாயில் உள்ளது. இது ஸ்ரீரங்கப்பட்டணத்துக்குச் செல்லும் ஒரு சுரங்கப்பாதையின் நுழைவாயில் என்று கூறப்படுகிறது. நுழைவாயிலில் கோட்டையின் வரைபடத்துடன் ஒரு சுவரோவியமும் உள்ளது. இது சிறந்த நிலையில் உள்ளது. இந்த கோட்டையை இந்தியத் தொல்லியல் ஆய்வகம் பராமரிக்கிறது.
# ஆலப்பாக்கம், சென்னை

**ஆலப்பாக்கம்** (*Alapakkam*) என்பது இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னையின் மேற்கு பகுதியில் அமைந்துள்ளது. இது சென்னை மாவட்டத்தின், மத்திய சென்னை வருவாய் பிரிவுக்கு உட்பட்டது. இது போரூர், வளசரவாக்கம் மற்றும் மதுரவாயல் ஆகிய நகரங்களால் சூழப்பட்டுள்ளது. ஆலப்பாக்கத்திற்கு செல்ல இரண்டு முக்கிய சாலைகள் வழியாகும், ஆற்காடு சாலை மற்றும் பூந்தமல்லி நெடுஞ்சாலை. ஆலப்பாக்கம், திருப்பெரும்புதூர் மக்களவைத் தொகுதியையும் மற்றும் மதுரவாயல் சட்டமன்றத் தொகுதியைச் சேர்ந்தது.
# ஆலப்பாக்கம், சென்னை

## அமைவிடம்

சென்னை மத்திய தொடருந்து நிலையத்திலிருந்து 15 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 13 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 14 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 8 கிலோமீட்டர் தொலைவிலும், ஆலப்பாக்கம் அமைந்துள்ளது.
# ஆலப்பாக்கம், சென்னை

## கல்வி நிறுவனங்கள்

- அரசு மேல்நிலைப்பள்ளி
- சென்னை மாநகரப் பள்ளி
- வேலம்மாள் வித்யாலயா பள்ளி
- சிறீ ஆதித்யா மெட்ரிகுலேசன் பள்ளி
- மீனாட்சி பல் கல்லூரி
- ஏழுமலை பாலிடெக்னிக்
- முத்துக்குமரன் பொறியியல் கல்லூரி
- ஆச்சார்யா சிக்ஷா மந்திர் (அஷ்டலட்சுமி நகர்)
- தேவி அகாடமி பள்ளி
# ஆலப்பாக்கம், சென்னை

## கோயில்கள்

- நடராஜா கோயில்
- வள்ளிசெரபாலீஸ்வரர் கோயில்
# ஆலப்பாக்கம், சென்னை

## அருகிலுள்ள அரசு அலுவலகங்கள்

- தாசில்தார் அலுவலகம் & இலவச சேவை மையம், ஆலப்பாக்கம் (பெருமாள் கோயில் தெருவுக்கு பின்னால் அமைந்துள்ளது).
- தபால் நிலையம், சக்தி நகர், போரூர் (பூந்தமல்லி நெடுஞ்சாலை)
- சென்னை மெட்ரோ நீர் மற்றும் கழிவுநீர் வாரிய பகுதி அலுவலகம், எண் 8 ஏ, கங்கை அம்மன் கோயில் தெரு, ஆலப்பாக்கம்.
# காலாசு

யில் பயன்படுத்தப்பட்ட காலாசு]]
**காலாசு** (greave) என்பது போர்த்தொழிலின் பொழுது போர்மறவரின் கணைக்கால் (shin) என்ற காலின் முற்பக்கத்தை அடிகாயம் விழாமே மறைக்கும் ஆசு அல்லது கவசம் ஆகும்.
# காலாசு

## சொல்வழக்கமும் மூலமும்

காலாசு என்ற இச்சொல் காற்கவசமென்ற பொருளிலே தமிழில் கி.பி. 10-ஆம் நூற்றாண்டினதான சீவகசிந்தாமணி என்ற நூலில் வழங்ககியுள்ளதைக் காண்கின்றோம்.  
சென்னைப் பேரகராதி அதனைச் சான்றாகக் காட்டிப் பொருள்விளக்குகிறது:  
**காலாசு** *kālācu* , *n*. < கால்¹ + ஆசு¹. Greaves; காற்கவசம். காலாசோ டறவெறிந்த கனைகழற்கால் (சீவக. 2236).  
ஆசு என்ற சொற்குப் பொருள் கவசம், பற்றுக்கோடு என்பதாகும்.
# பெட்ரோலியம் மற்றும் எரிசக்தி ஆய்வுகள் பல்கலைக்கழகம்

**பெட்ரோலியம் மற்றும் எரிசக்தி ஆய்வுகள் பல்கலைக்கழகம்** (*University of Petroleum and Energy Studies*) என்பது இந்திய நகரமான தேராதூன் நகரிலுள்ள உள்ள ஒரு தனியார் பல்கலைக்கழகமாகும். 2019 முதல், இலாப நோக்கத்துடன் இயங்கும் கல்வி குழுவான உலகாய பல்கலைக்கழக அமைப்பு முறை என்ற நிறுவனத்திற்கு இது சொந்தமானது.
# பெட்ரோலியம் மற்றும் எரிசக்தி ஆய்வுகள் பல்கலைக்கழகம்

## வரலாறு

உத்தராகண்டம் மாநில சட்டமன்றத்தின் பெட்ரோலியம் மற்றும் எரி சக்தி ஆய்வுகள் சட்டம் 2003 வழங்கும் அதிகாரத்தின்படி இப்பல்கலைக்கழகம் நிறுவப்பட்டது. பல்கலைக்கழக மானியக்குழுவும் இப்பல்கலைக்கழகத்திற்கான அங்கீகாரம் வழங்கியது. படித்து முடித்தவர்களுக்கான வேலை வாய்ப்பு பெற்றுக் கொடுத்தல், கல்வி மேம்பாட்டுத் திட்டங்கள், வளாக வசதியளித்தல் போன்ற நடைமுறைகளுக்கு ஐந்து நட்சத்திரக் குறியீடு மதிப்பீடும், ஒட்டுமொத்த கற்பித்தல் செயல்முறைகளுக்கு நான்கு நட்சத்திரக் குறியீடு மதிப்பீடும் உலக பல்கலைக்கழகங்களுக்கான தர வரிசையை அளிக்கும் குவாக்குவாரெல்லி சிமண்ட்சு என்ற பிரித்தானிய நிறுவனம் இப் பல்கலைக்கழகத்திற்கு வழங்கியுள்ளது.  
பொறியியல் பள்ளி, கணிப்பொறி பள்ளி, வடிவமைப்புப் பள்ளி, சட்டப் பள்ளி, வணிகப் பள்ளி, உடல் அறிவியல் பள்ளி, நவீன ஊடகப் பள்ளி போன்ற பல்கலைக்கழகத்துடன் இணைக்கப்பட்ட ஏழு பள்ளிகள் மூலம் இளநிலை மற்றும் முதுநிலை பட்டங்கள் இங்கு வழங்கப்படுகின்றன.
# பெட்ரோலியம் மற்றும் எரிசக்தி ஆய்வுகள் பல்கலைக்கழகம்

## உரிமையாளர்கள்

அமெரிக்காவைத் தலைமையிடமாகக் கொண்ட இலவுரியேட்டு பன்னாட்டு பல்கலைக்கழகங்கள் நிறுவனத்தின் கையில் 2013 ஆம் ஆண்டு இப்பல்கலைக்கழகம் இருந்தது.
பெட்ரோலியம் மற்றும் எரிசக்தி ஆய்வுகள் பல்கலைக்கழகம் 2019 ஆம் ஆண்டு உலகாய பல்கலைக்கழக அமைப்பு முறை என்ற நிறுவனத்துடன் கல்வி, பயிற்சி மற்றும் ஆராய்ச்சி ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டது. இதனால் அந்நிறுவனம் இப்பல்கலைக்கழகத்தின் கல்வி ஒத்துழைப்பில் நுழைந்தது.
# காயத்ரி பிலிம்ஸ்

**காயத்ரி பிலிம்ஸ்** (*Gayathri Films*) என்பது சித்ரா ராமு மற்றும் சித்ரா லட்சுமணன் தலைமையிலான இந்தியத் திரைப்பட தயாரிப்பு மற்றும் விநியோக நிறுவனமாகும்.
# காயத்ரி பிலிம்ஸ்

## வரலாறு

தமிழ் திரைத்துறையில் ஈடுபாட்டின் ஒரு பகுதியாகச் சகோதரர்கள் சித்ரா லட்சுமணன் மற்றும் சித்ரா ராமு நடத்திய பல தயாரிப்பு நிறுவனங்களில் காயத்ரி பிலிம்ஸ் ஒன்றாகும். இந்த நிறுவனத்தில் தயாரிக்கப்பட்ட முக்கியத் திரைப்படங்கள்மண்வாசனை (1983) மற்றும் சூரசம்ஹாரம் (1988) ஆகும். சித்ரா ராமு 2017ஆம் ஆண்டில் காலமானார்.
# காயத்ரி பிலிம்ஸ்

## திரைப்படவியல்

| } |
| --- |
# வாகினி ஸ்டுடியோஸ்

**வாகினி ஸ்டுடியோஸ்** (*Vauhini Studios*) என்பது இந்தியத் திரைப்பட தயாரிப்பு நிறுவனம் ஆகும். இது அக்காலத்தில் தெற்காசியாவின் மிகப்பெரிய தயாரிப்பு நிறுவனங்களில் ஒன்றாகும். தெலுங்குத் திரைப்படத்துறையில் பணியாற்றிய இந்தியத் திரைப்பட தயாரிப்பாளரான மூலா நாராயண சுவாமி என்பவரால் வாகினி ஸ்டுடியோஸ் நிறுவப்பட்டது. பிற்காலத்தில், பொம்மிரெட்டி நாகிரெட்டி இந்த நிறுவனத்தினை வாங்கினார். பின்னர் இதை விஜயா வாகினி ஸ்டுடியோஸ் என விஜயா ஸ்டுடியோவுடன் இணைத்தார்.
# பெர்லிஸ் மாநிலத்தின் தமிழ்ப்பள்ளிகள்

2020-ஆம் ஆண்டு புள்ளி விவரங்களின்படி பெர்லிஸ் மாநிலத்தில் ஒரே ஒரு தமிழ்ப்பள்ளி மட்டுமே உள்ளது. அதன் பெயர் கங்கார் தமிழ்ப்பள்ளி. மலேசியா; தாய்லாந்து நாடுகளின் எல்லைக்கு அருகில் அமைந்து இருக்கிறது. அந்தப் பள்ளியே பெர்லிஸ் மாநிலத்தில் உள்ள ஒரே தமிழ்ப் பள்ளி ஆகும்.  
பெர்லிஸ் மாநிலத்தின் தலைநகரமான கங்கார் நகரத்தில் இருந்து 2 கி.மீ. தொலைவில் ஜாலான் பாடாங் காத்தோங் (*Jalan Padang Katong*) எனும் சாலையில் இந்தப் பள்ளி அமைந்து உள்ளது.  
| கங்கார் | Kangar | SJK(T) Kangar | **கங்கார் தமிழ்ப்பள்ளி** | 01000 | கங்கார் | நகரம் | 82 | } |
| --- | --- | --- | --- | --- | --- | --- | --- | --- |
# ஜாக் பென்

**ஜாக் பென்** (பிறப்பு: மார்ச்சு 23, 1968) என்பவர் அமெரிக்க நாட்டு திரைக்கதை ஆசிரியர் மற்றும் இயக்குநர் ஆவார். இவர் 'இன்சிடென்ட் அட் லோச் நெஸ்' (2004) மற்றும் 'தி கிராண்டில்' (2007) போன்ற திரைப்படங்களை எழுதி மற்றும் இயக்கியுள்ளார். இவர் 2007 ஆம் ஆண்டு வெளியான தி இன்க்ரெடிபிள் ஹல்க் என்ற திரைப்படத்திற்கான திரைக்கதையை எழுதியுள்ளார். அதை தொடர்ந்து இணை திரைக்கதை ஆசிரியராக எக்ஸ்-மென் 2 (2004), எக்ஸ்-மென் 3 (2007) மற்றும் தி அவேஞ்சர்ஸ் (2012) போன்ற திரைப்படங்களில் பணியாற்றியுள்ளார்.
# ஜாக் பென்

## ஆரம்பகால வாழ்க்கை

பென் மார்ச்சு 23, 1968 இல் நியூயார்க்கில் பிறந்தார். 1990 இல் வெஸ்லியன் பல்கலைக்கழகத்தில் பட்டம் பெற்றார்.
இவர் பிரபல நியூயார்க் தொழிலதிபர் மற்றும் வழக்கறிஞர் ஆர்தர் பென்னின் மகன் ஆவார்.
# கிளாந்தான் மாநிலத்தின் தமிழ்ப்பள்ளிகள்

தீபகற்ப மலேசியாவின் கிழக்குக்கரை மாநிலமான கிளாந்தான் மாநிலத்தில் அமைந்துள்ள ஒரே தமிழ்ப்பள்ளி **பாசீர் காஜா தமிழ்ப்பள்ளி**. கோலக்கிரை மாவட்டத்தில் அமைந்து உள்ளது. 1945 டிசம்பர் மாதம் 1-ஆம் தேதி தோற்றுவிக்கப் பட்டது.  
முன்பு இந்தப் பள்ளிக்கு பாசீர் காஜா தோட்டத் தமிழ்ப்பள்ளி *(SJKT Ladang Pasir Gajah Kelantan)* என்று பெயர். இப்போது பாசீர் காஜா தமிழ்ப்பள்ளி *(SJKT Pasir Gajah Kelantan)* என்று மாற்றம் கண்டுள்ளது.  
1980-ஆம் ஆண்டுகளின் தொடக்கத்தில் கிளாந்தான் மாநிலத்தில் 3 தமிழ்ப்பள்ளிகள் இருந்தன. 1990-களில் மாணவர்ப் பற்றாக்குறை. அதனால் இரண்டு தமிழ்ப்பள்ளிகள் தேசிய மலாய்ப் பள்ளிகளாக மாற்றப் பட்டன. எஞ்சிய ஒரே ஒரு தமிழ் பள்ளிதான் இந்தப் பாசீர் காஜா தமிழ்ப்பள்ளி.  
| DBD7404 | பாசீர் காஜா தோட்டம் | SJK(T) Ladang Pasir Gajah | **பாசீர் காஜா தமிழ்ப்பள்ளி** | 18000 | கோலா கிராய் | 9 | 36 | } |
| --- | --- | --- | --- | --- | --- | --- | --- | --- |
# டி. வி. கமலசாமி

**டி. விஸ்வநாத பிள்ளை கமலசாமி** (21 சனவரி 1911 - 25 மார்ச் 1998) என்பவர் ஒரு இந்திய அரசியல்வாதி ஆவார். இவர் இந்திய தேசிய காங்கிரசை சேர்ந்த அரசியல்வாதியாவார். இவர் 1952 ஏப்ரல் 3 முதல் 1954 ஏப்ரல் 2 வரையிலும், 1954 ஏப்ரல் 3 முதல் 1960 ஏப்ரல் 2 வரையிலும் மதராஸ் மாநிலத்திலிருந்து (இப்போது தமிழ்நாடு ) மாநிலங்களவை உறுப்பினராக பணியாற்றினார்.
# டி. வி. கமலசாமி

## குடும்பம்

டி.எஸ். விஸ்வநாத பிள்ளை டி. கே. சரவண வடிவு அம்மாளை மணந்தார் இந்த இணையருக்கு 1935 அக்டோபர் 6 ஆம் நாள் கதர்ஷா பிறந்தார்.
# கேசவ தேவ் மாளவியா

**கேசவ தேவ் மாளவியா** (*Keshav Dev Malaviya*) இந்திய தேசிய காங்கிரசு கட்சியின் தலைவராகவும், இந்தியாவின் மத்திய அமைச்சராகவும் இருந்தவராவார். 1904 ஆம் ஆண்டு ஆகத்து மாதம் 11 ஆம் தேதி இவர் பிறந்தார். உத்தரபிரதேச மாநிலத்தின் தோமரியகஞ்ச் தொகுதி மக்களவை உறுப்பினராக தேர்ந்தெடுக்கப்பட்டு பணியாற்றினார். கான்பூரிலுள்ள ஆர்கோர்ட்டு பட்லர் தொழினுட்பப் பல்கலைக்கழகத்தில் பெட்ரோலியத் தொழினுட்பத்தில் பட்டம் பெற்றார். முன்னதாக இப்பல்கலைக்கழகம் ஆர்கோர்ட்டு பட்லர் தொழினுட்ப நிறுவனம் என்ற பெயரில் செயல்பட்டு வந்தது. 1970 ஆண்டுகளில் காங்கிரசு கட்சி ஆட்சியிலிருந்தபோது கேசவ தேவ் மாளவியா பெட்ரோலியத் துறை அமைச்சராக பணியாற்றினார். சவகர்லால் நேருவின் ஆதரவோடு, மாளவியா எண்ணெய் மற்றும் இயற்கை எரிவாயு நிறுவனத்தை தொடங்குவதற்கு காரணமாக இருந்தார். இந்திய பெட்ரோலியத் தொழிலின் தந்தை என்றும் இவர் அழைக்கப்படுகிறார்.  
நீண்ட காலம் உடல் நலிவுற்றிருந்த கேசவ் 1981 ஆம் ஆண்டு மே மாதம் 27 ஆம் தேதியன்று தனது 77 ஆவது வயதில் காலமானார்.  
மாளவியாவின் நினைவாக அசாமிலுள்ள திப்ருகார் பல்கலைக்கழகம் இந்திய எண்ணெய் நிறுவனத்துடன் இணைந்து ஆராய்ச்சி நோக்கங்களுக்காக பயன்பாட்டு புவியியல் துறையில் ஓர் இருக்கையை உருவாக்கியுள்ளது. எண்ணெய் மற்றும் இயற்கை எரிவாயு துறையில் ஆராய்ச்சிக்காக இந்தத் துறை அர்ப்பணிக்கப்பட்டுள்ளது.
# லஷ்மி மூவி மேக்கர்ஸ்

**லஷ்மி மூவி மேக்கர்ஸ்** (*Lakshmi Movie Makers*) என்பது கே. முரளிதரன், வி. சுவாமிநாதன் மற்றும் ஜி.வேணுகோபால் தலைமையிலான ஒரு இந்தியத் திரைப்பட தயாரிப்பு மற்றும் விநியோக நிறுவனம் ஆகும்.
# லஷ்மி மூவி மேக்கர்ஸ்

## வரலாறு

1990களின் நடுப்பகுதியில் லட்சுமி மூவி மேக்கர்ஸ் குறிப்பிடத்தக்க வெற்றியைப் பெற்றது. *கோகுலத்தில் சீதை* (1996) மற்றும் *உன்னிடத்தில் என்னைக் கொடுத்தேன்* (1998) போன்ற லாபகரமான படங்களைத் தயாரித்தது. தயாரிப்பாளர்களில் ஒருவரான வி. சுவாமிநாதன் எப்போதாவது தனது தயாரிப்புகளில் கேமியோ தோற்றங்களில் தோன்றினார்.  
தயாரிப்பாளர் வி. சுவாமிநாதனின் மகன் அஷ்வின் ராஜா *பாஸ் என்கிற பாஸ்கரன்* (2010) படத்தில் நடிகராக அறிமுகமானார். பின்னர் நகைச்சுவை வேடங்களில் தோன்றினார்.  
2010களின் முடிவில், தமிழ் திரையுலகில் இயக்க செலவுகள் அதிகரித்து வருவதால் திரைப்பட நிறுவனம் பெரும்பாலும் செயலற்ற நிலையிலிருந்தது.
# லஷ்மி மூவி மேக்கர்ஸ்

## திரைப்படவியல்

| தீய நில உரிமையாளரிடமிருந்து மக்களைக் காப்பாற்ற டாக்ஸி ஓட்டுநர் தனது கிராமத்திற்குச் செல்ல நிர்பந்திக்கப்படுகிறார். |
| --- |
# ஓகே கம்பியூட்டர் (வலைத் தொடர்)

***ஓகே கம்பியூட்டர்*** என்பது டிஸ்னி + ஹாட்ஸ்டாரில் ஓர் இந்திய அறிவியல் புனைகதை நகைச்சுவை-நாடக தொலைக்காட்சித் தொடராகும். இதனை பூஜா ஷெட்டி மற்றும் நீல் பாகேதர் ஆகியோர் இயக்கினர். இவர்களுடன் ஆனந்த் காந்தியும் திரைக்கதை எழுதினார்.  
காந்தியும் அவரது குழுவும் இந்த தொடரை மெமேசிஸ் கலாச்சார ஆய்வகம் மூலம் தயாரித்தனர். இந்தத் தொடரில் ராதிகா ஆப்தே, விஜய் வர்மா, ரசிகா துகல், ஜாக்கி ஷிராஃப், கனி குஸ்ருதி, மற்றும் உல்லாஸ் மோகன் ஆகியோர் முக்கிய கதாபாத்திரங்களில் நடித்திருக்கின்றனர். டிஸ்னி + ஹாட்ஸ்டாரில் 20 மார்ச் 2021 முதல் இத்தொடர் ஒளிபரப்பப்பட்டது.  
இதன் தலைப்பான *ஓகே கம்பியூட்டர்* என்பது டக்ளஸ் ஆடம்ஸின் நாவலான தி ஹிட்சிகரின் கைடு டு கேலக்ஸி என்பதிலிருந்து எடுக்கப்பட்டது.
# ஓகே கம்பியூட்டர் (வலைத் தொடர்)

## சுருக்கம்

கதைகளம் 2031 ஆண்டு. அப்போதைய இந்தியா உயர்ந்த ஸ்மார்ட் ஹாலோகிராம்கள் மற்றும் ட்ரோன் சூப்பர் ஹைவேக்கள் என தகவல்நுட்பத்தில் சிறந்து விளங்குகிறது. அனைத்து வேலைகளை செய்யவும் இயந்திர மனிதர்கள் உள்ளார்கள். ஒரு நெடுஞ்சாலையில் சுயமாக ஓடக்கூடிய மகிழுந்து விபத்தினை ஏற்படுகிறது. அந்த விபத்தில் ஒரு மனிதன் இறக்கிறார்.  
விபத்தினை பற்றி துப்பறிய சாஜன் குண்டு என்ற சைபர் கிரைம் காவலர் வருகிறார். அவருக்கு இயந்திரங்களின் மீது மதிப்பில்லை. அதனால் அவருடன் லட்சுமி சூரி என்ற பெண் காவலரும் இணைந்து கொள்கிறார். இறந்து போன நபர் யார்? தானியங்கி மகிழுந்திற்கு நபரை கொல்ல கட்டளை இட்டது யாரென கண்டறிகிறார்கள்.
# ஓகே கம்பியூட்டர் (வலைத் தொடர்)

## நடிகர்கள்

- சாஜன் குண்டாக விஜய் வர்மா
- லக்ஷ்மி சூரியாக ராதிகா ஆப்தே
- மோனலிசா பாலாக கனி குஸ்ருதி
- அஜீப்பாக உல்லாஸ் மோகன்
- அஜீப்பின் குரலாக நீல் பாகேதர்
- புஷ்பக் ஷாகுராக ஜாக்கி ஷிராஃப்
- அஷ்பாக் ஆலியாவாக சாரங் சதாயே
- டி.சி.பி டி.சி.பியாக விபா சிபர்
- த்ரிஷா சிங்காக ரத்னபாலி பட்டாச்சார்ஜி
- ரசிகாவாக டுகால் சடோஷி மோண்டல்
- நைகல் பாட்வாலாக அலோக் உல்பத்
# ஓகே கம்பியூட்டர் (வலைத் தொடர்)

## தயாரிப்பு

பூஜா ஷெட்டி, நீல் பகேதர் மற்றும் ஆனந்த் காந்தி ஆகியோர் மூன்று ஆண்டுகளாக கதையை எழுதினார்கள். இவர்களின் குழு ஏழு ஆண்டுகள் இந்தக் கதைக்காக பணியாற்றியது. அதில் நான்கு வருடங்கள் திரைகதையை உருவாக்க செலவிட்டனர். இக்கதையில் விளையாட்டு, தொழில்நுட்பம், பிரபஞ்ச தொடர்ச்சி, இயந்திரங்கள், அனிமேசன் என எல்லாவற்றையும் உள்ளடக்கினர்.  
கோவிட்-19 தொற்றுநோய்க்காக பொதுமுடக்கம் அறிவிக்கப்படுவதற்கு முன்னர் 2020 மார்ச் மாதத்திற்குள் இந்த அணி பெரும்பாலான தொடர்களை படமாக்கியது, மேலும் 2020 ஏப்ரலில், முதன்மை நடிக உறுப்பினர்களான ராதிகா ஆப்தே மற்றும் விஜய் வர்மா ஆகியோர் இத்தொடரில் இருப்பதை செய்தியாக வெளியிட்டனர். பொதுமுடக்கம் கட்டுப்பாடுகள் காரணமாக தாமதமாகவே படபிடிப்புக்கு பிந்தைய வேலைகளில் ஈடுபட்டனர். கனமான அனிமேசன் மற்றும் கிராபிக்ஸ் காட்சிகளை தொடர் கொண்டிருப்பதால், பிந்தைய தயாரிப்புக்காக குழு நான்கு மாதங்கள் செலவிட்டது. பிப்ரவரி 2021 ஆம் ஆண்டின் தொடக்கத்தில், குழு தயாரிப்புக்குப் பிந்தைய பணிகளை முடித்தது.
# ஓகே கம்பியூட்டர் (வலைத் தொடர்)

## வெளியீடு

இந்தத் தொடர் டிஸ்னி + ஹாட்ஸ்டாரின் அதிகாரிகளுக்கு காட்சிப்படுத்தப்பட்டது, அதன் விநியோக உரிமைகளுக்கு இறுதியில் ஒப்புக்கொண்டனர். மார்ச் 8, 2021 அன்று, தொடரின் முதல் சுவரொட்டி சமூக ஊடக தளங்கள் மூலம் வெளியிடப்பட்டது, அதைத் தொடர்ந்து டிரெய்லர் 10 மார்ச் 2021 இல் வெளியிடப்பட்டது. இந்தத் தொடர் டிஸ்னி + ஹாட்ஸ்டாரில் 26 மார்ச் 2021 அன்று இந்தியில் வெளியிடப்பட்டது. மேலும் இது தமிழ், தெலுங்கு, மலையாளம், கன்னடம், பெங்காலி மற்றும் மராத்தி மொழிகளில் வெளியிடப்பட்டது.
# ஓகே கம்பியூட்டர் (வலைத் தொடர்)

## வரவேற்பு மற்றும் விமர்சனம்

*என்.டி.டி.வி.யின்* சாய்பால் சாட்டர்ஜி இந்தத் தொடருக்கு மதிப்பெண்ணாக ஐந்திற்கு மூன்றைக் கொடுத்தார். அவர் "ஓகே கம்ப்யூட்டர்*, ஆறு அத்தியாயங்களால் ஆனது. ஒவ்வொன்றும் சுமார் 40 நிமிடங்கள் ஓடக்கூடியது. இது ஒரு நீட்டிக்கப்பட்ட வினோதமான நகைச்சுவைத் தொடராகும். சீரற்றதாகவும் எப்போதும் புதிரான தாகவும் இத்தொடர் உள்ளது. " எனத் தெரிவித்தார். *ஸ்கோர்ல்.இன்* வலைதள நந்தினி ராமநாத் கூறுகையில், " *ஓகே கம்பியூட்டர் ஆச்சிரியமானது''. இதில் தானியங்கி இயந்திரங்களின் போராட்டங்கள், வீட்டில் மென்பொருள் மற்றும் வன்பொருள்கள் என மனித நுண்ணறிவை விட சிறந்தது எதுவும் இல்லை." என்கிறார்.  
*இந்துஸ்தான் டைம்ஸின்* ரோஹன் நஹார் "அனைத்து வகையான பார்வையாளர்களையும் அந்நியப்படுத்தும் காட்சிகளை கொண்டுள்ள இத்தொடர், தனது துருப்பு அட்டைப் போன்ற ஜாக்கி செராப் நடிகரை வீணடித்திருக்கிறார்கள்." என்று கூறினார். *தி இந்தியன் எக்ஸ்பிரஸின்* ஏக்தா மாலிக் ஐந்து நட்சத்திரங்களில் மூன்று நட்சத்திரங்களை இத்தொடருக்கு வழங்கினார், "அறிவியல் புனைகதை விரும்புவோருக்கு கூட, இந்த விஜய் வர்மா-ராதிகா ஆப்தே நடித்தது சிலவற்றைப் பழக்கப்படுத்தும். ஆனால் அது மதிப்புக்குரியது. " *ஃபர்ஸ்ட் போஸ்டின்* பிரதீப் மேனன் ஐந்திற்கு மூன்று நட்சத்திரங்களை தந்தார். அவர் " *ஓகே கம்ப்யூட்டர்* இன்னும் பெரிதாக பிடிக்கவில்லை, ஏனென்றால் நீங்கள் எதிர்பார்ப்பது என்னவென்று உங்களுக்குத் தெரியாது. சில பஞ்ச்லைன்கள் மிகவும் சிறப்பானவை, மிகவும் நுட்பமானவை, அவை அங்கு இருப்பதை நீங்கள் கவனிப்பதற்கு முன்பு அவை உங்களை கடந்து போய்விடும். இது மீண்டும் மீண்டும் பார்க்கப்படுவதன் மூலம் பாராட்டப்படக்கூடிய ஒரு நிகழ்ச்சி; ஏனென்றால், முதல் தடவையாக நீங்கள் பார்க்கும் பொழுது இதனை சரியாக உணராமல் போகலாம். " என்றார்.
# பூங்குலஞ்சி

**பூங்குலஞ்சி** *(Poonkulanji)* என்பது இந்தியாவின் கேரள மாநிலத்தின் கொல்லம் (குயிலன்) மாவட்டத்தில் உள்ள ஒரு கிராமம்.
# பூங்குலஞ்சி

## நிறுவனங்கள்

இந்த கிராமத்தில் அரசு தொடக்கப்பள்ளி மற்றும் தபால் அலுவலகம் உள்ளது.
# பூங்குலஞ்சி

## மதங்கள்

பூங்குலஞ்சி கிராமவாசிகள் கிறிஸ்தவ, இந்து மற்றும் முஸ்லீம் மதங்களைச் சார்ந்தவர்களாக உள்ளனர். இந்த கிராமத்தில் நான்கு தேவாலயங்கள் உள்ளன, மார் தோமா சிரிய தேவாலயம் செயின்ட் பால்ஸ் மார்தோமா தேவாலயமும் இந்து கோயில் ஒன்றும் மற்றும் மசூதி ஒன்றும் உள்ளன.
# பூங்குலஞ்சி

## போக்குவரத்து

### சாலைகள்

போக்குவரத்து முக்கியமாக அரசு இயக்கும் கேரள மாநிலச் சாலைப் போக்குவரத்துக் கழகப் பேருந்துகளைச் சார்ந்துள்ளது. மணிக்கு ஒரு பேரூந்து இதனை பத்தனாபுரத்துடன் இணைக்கின்றது.
# பூங்குலஞ்சி

## அருகிலுள்ள இடங்கள்

1. பத்தனாபுரம் -7.5; கி.மீ.
1. கொல்லம் -48; கி.மீ.
1. திருவனந்தபுரம் -84; கி.மீ.
1. அடூர் -23; கி.மீ.
1. புனலூர் -13; கி.மீ.
1. பத்தனம்திட்டா -30; கி.மீ.
1. ஆலப்புழா -91; கி.மீ.
# ஏ. ஆர். பிள்ளை

**ஏ. இராமன் பிள்ளை** ((*Ayyappan Pillai Raman Pillai*)) ஏ. ஆர். பிள்ளை எனவும் அய்யப்பன் பிள்ளை இராமன் பிள்ளை எனவும் அறியப்படும் இவர் (26 டிசம்பர் 1879–7 செப்டம்பர் 1938), வெளிநாடு வாழ் இந்தியராவார். இவர், ஜெர்மனியில் இந்தியாவின் சுதந்திரத்திற்காக பணியாற்றியனார். இவர், ஒரு பத்திரிகையாளராகவும், எழுத்தாளராகவும், ஜெர்மனியின் கோட்டிங்கன் நகரில் ஒரு புத்தக வெளியீட்டாளராகவும் இருந்தார்.
# ஏ. ஆர். பிள்ளை

## ஆரம்ப கால வாழ்க்கை

பிள்ளை 1879 டிசம்பர் 26 அன்று, அப்போதைய தெற்கு திருவிதாங்கூரைச் சேர்ந்த ஒரு அரசுப் பள்ளி ஆய்வாளரான பத்மநாப பிள்ளை என்பவருக்கு ஒரே மகனாகப் பிறந்தார். இவருக்கு இரண்டு சகோதரிகள் இருந்தனர். இவரது தாயார், புகழ்பெற்ற ஈஸ்வர பிள்ளை விச்சாரிப்புகரின் மருமகள் நாராயணி பிள்ளை காளியம்மா பிள்ளை ஆவார். ஒரு பிரபுத்துவ மற்றும் வசதியான இந்து (நாயர்) திருமண / திருமண கூட்டுக் குடும்பத்தில் உறுப்பினராக இருந்தார். திருவனந்தபுரம் கோட்டையின் உள்ளே பத்மநாபசுவாமி கோயிலின் மேற்குப் பகுதியில் அமைந்துள்ள புன்னக்கல் எனப்படும் பெரிய கட்டிடங்களில் இந்த குடும்பம் வசித்து வந்தது.  
பிள்ளை ஒரு சமூக ஆர்வலராக இருந்தார், மேலும் ச. வே. இராமன் பிள்ளை போன்ற இலக்கியவாதிகளுடனும், நகரின் சமூக-கலாச்சார உயரடுக்கு சம்பந்தப்பட்ட கலாச்சார நடவடிக்கைகளுடன் இணைந்து தனது சமூக சமூகங்களிடையே பல சமூக செயல்பாடுகளை ஒழுங்கமைக்கப் பணியாற்றினார். திருவனந்தபுரத்தில் முதல் அனைத்து கேரள நாயர் மகா சம்மேளனத்தை கூட்டி ஏற்பாடு செய்வதில் இவர் தீவிரமாக பங்கேற்றார். இவர் பேரரசின் ஆசிய அமைப்பின் உறுப்பினராகவும் ஆனார்  
பிள்ளை, உயர்நிலைக் கல்விக்குப் பிறகு தனது படிப்பைக் கைவிட்டு, புத்தக விற்பனையை ஒரு தொழிலாக எடுத்துக் கொண்டார். திருவனந்தபுரத்திலேயே முதலாவதாக ஒரு ஆங்கில புத்தகக் கடையை அமைத்தார். இங்கிலாந்தில் உள்ள *பிளாக்கீஸ் & கோ*, *லாங்மேன்ஸ்*, *கிரீன் & கோ* போன்ற வெளியீட்டாளர்களிடமிருந்தும், கின்னரப்பெட்டி, வயலின், செலோ போன்ற மேற்கத்திய இசைக் கருவிகள் சார்பான ஆங்கில புத்தகங்களையும் இறக்குமதி செய்தார். இங்கிலாந்திலிருந்து பிள்ளை இறக்குமதி செய்த ஏராளமான ஆங்கில புத்தகங்களை மாநிலத்தில் உள்ள பள்ளிகளுக்கு பரிந்துரைக்கப்பட்ட பாடப்புத்தகங்களின் பட்டியலில் சேர்க்க திருவிதாங்கூர் அரசாங்கம் முற்றிலும் மறுத்துவிட்டது. இதன் விளைவாக, பிள்ளை கடுமையான நிதி சிக்கல்களை எதிர்கொண்டு தனது புத்தகக் கடையை மூட வேண்டியிருந்தது.
# ஏ. ஆர். பிள்ளை

## குடும்பம்

சமூக முக்கியத்துவம் வாய்ந்த மற்றும் குறிப்பிடத்தக்க இளைஞராக வளர்ந்த இவர், மலையாள புதின ஆசிரியர் ச. வே. இராமன்பிள்ளையின் மகளான கௌரி அம்மா என்பவரை 1904 இல் திருமணம் செய்து கொண்டார்.
# ஏ. ஆர். பிள்ளை

## ஐரோப்பாவில்

பின்னர், உயர் படிப்பைத் தொடரவும், சிறந்த வேலைவாய்ப்பைப் பெறவும் முடிவு செய்தார். மே 1909 இல் ஐரோப்பாவுக்குச் சென்ற இவர், எடின்பர்க் பல்கலைக்கழகத்தின் வனவியல் துறையில் நான்காண்டு பட்டப்படிபை முடித்தார். பின்னர், வனவியல் பாடத்தின் ஒரு பகுதியாக கறுப்பு வனப்பகுதியில் ஒரு வேலைத் திட்டத்தைத் தயாரிப்பதற்காக அக்டோபர் 1913 இல் ஜெர்மனிக்குச் சென்றார். எட்டு மாதங்கள் கறுப்பு வனத்தில் கழித்தார். பின்னர் ஏப்ரல் 1914இல் கோட்டிங்கனுக்குச் சென்று ஜார்ஜ்-ஆகஸ்ட்-பல்கலைக்கழகத்தில் சேர்ந்தார். இந்த நேரத்தில் முதலாம் உலகப் போர்வெடித்தது. இதனால் தனது படிப்பை பாதியில் விட்டு திருவனந்தபுரம் திருபினார்.
# ஏ. ஆர். பிள்ளை

## இந்திய சுதந்திரக் குழு

பின்னர், வீரேந்திரநாத் சட்டோபாத்யாய, சரோஜினி நாயுடுவின்]சகோதரன் பூபேந்திரநாத் தத்தர், விவேகானந்தரின் தம்பியான நரேந்திரநாத் தத்தா, எம் பிரபாகர், ராஜா மகேந்திர பிரதாப், செண்பகராமன் பிள்ளை உள்ளிட்ட சில இந்தியர்களுடன் நெருங்கியத் தொடர்பு கொண்டார். பிள்ளை அவர்களுடன் சேர்ந்து ஜெர்மனி அரசாங்கத்தால் பிரித்தன் குடிமக்கள் என்ற அடிப்படையில் சிறையில் அடைக்கப்பட்டனர். எவ்வாறாயினும், வீரேந்திரநாத் சட்டோபாத்யாயாவின் தலைமையில் பெர்லினில் இந்திய சுதந்திரக் குழுவை அங்குள்ள சில இந்தியர்கள் ஒன்றாக உருவாக்கியபோது அவர்கள் பின்னர் விடுவிக்கப்பட்டனர். இந்திய சுதந்திரக் குழுவின் வேண்டுகோளின் பேரில், பிள்ளை பிரித்தனியப் பேரரசின் ஏகாதிபத்தியத்தைக் கண்டித்து கட்டுரைகளை எழுதி வெளியிட்டார். மேலும் இந்தியாவின் சுதந்திரப் போராட்டத்திற்கும் ஆதரவளித்தார்.
# ஏ. ஆர். பிள்ளை

## இந்தியா திரும்புதல்

தனது நிறுவனத்தின் ஜெர்மன் பங்குதாரர்கள் சிலர் வெளியேறினர். அதன்பிறகு "ஏ.இராமன் பிள்ளை எக்ஸ்போர்ட்-புச்சண்ட்லுங், கோட்டிங்கன்" என்ற மற்றொரு நிறுவனத்தை நிறுவி, உலகெங்கிலுமுள்ள வெளியீட்டாளர்கள் மற்றும் புத்தக விற்பனையாளர்களிடமிருந்து புத்தகங்களை இறக்குமதி செய்தார். மேலும் ஜெர்மன் மொழியில் புத்தகங்களையும் வெளியிட்டார். ஆனாலும் இந்த நிறுவனமும் கடும் நிதி நெருக்கடியைச் சந்தித்த போது இவரது மாமனார். ச. வே. இராமன் பிள்ளை இவரை மீண்டும் இந்தியாவுக்கு வரும்படி கேட்டுக்கொண்டார். இந்தியாவில் உள்ளூர் அரசியலில் ஈடுபடக்கூடாது என்றும், ஜெர்மனியுடன் இனி தொடர்பு கொள்ளக்கூடாது என்றும் உறுதியளித்த பின்னர் தனது நிறுவனத்தை விட்டுக்கொடுத்துவிட்டு, பிரிட்டிசாரிடமிருந்து புதிய கடவுச்சீட்டைப் பெற்ற பின்னர், 21 மார்ச் 1922 இல் தனது மாமனார் இறந்து ஆறு மாதம் கழித்து இந்தியா திரும்பினார்.  
வெளிநாடுகளில் 18 ஆண்டுகள் வாழ்ந்த பிறகு 1926 அக்டோபரில் கொழும்பு வழியாக திருவனந்தபுரம் திரும்பியபோதும், பிள்ளை சிலகாலம் ஆங்கிலேய அரசால் கண்காணிப்பில் வைக்கப்பட்டார்.  
பின்னர், திருவனந்தபுரத்தில் தனது சமூக நடவடிக்கைகளை மீண்டும் தொடங்கினார். இவர் 1934இல் அகில இந்திய கண்காட்சி, பொழுதுபோக்கு பூங்கா, சித்ரா கண்காட்சிகள் போன்றவற்றின் நிர்வாகியாக இருந்தார். பின்னர் இவர் படிப்படியாக திருவனந்தபுரத்தில் தனது சொந்த வணிக நிறுவனத்தைத் தொடங்கும் நோக்கில் ஜெர்மனி மற்றும் பிற ஐரோப்பிய நாடுகளில் உள்ள பிரபல ஆட்டோமொபைல் உற்பத்தி மற்றும் பிற வணிக நிறுவனங்களுடன் தொடர்பு கொள்ளத் தொடங்கினார். தென்னிந்தியாவின் முதல் மெர்சிடிஸ்-பென்ஸ் கார்களை விற்பனை செய்வதற்கான ஒரு நிறுவனத்தை பிள்ளை ஆரம்பித்தார். ஆனால் அதற்கு முன்பு, இரண்டாம் உலகப் போர் வெடிப்பதற்கு ஒரு வருடம் முன்பு 7 செப்டம்பர் 1938 அன்று தனது 58 வயதில் இறந்தார்.
# கெடா மாநிலத்தின் தமிழ்ப்பள்ளிகள்

மலேசியாவில் தமிழர்கள் அதிகமாக வாழும் மாநிலங்களில் கெடா மாநிலமும் ஒன்றாகும். மலேசியத் தீபகற்கத்தின் வடக்கே உள்ள ஒரு பெரிய மாநிலம். *கடாரம்* என்பது இதன் தமிழ்ப் பெயர். இந்த மாநிலத்தை மலேசியாவின் பச்சைப் பயிர் மாநிலம் *(Rice Bowl of Malaysia)* என்றும் அழைப்பார்கள்.  
கெடா மாநிலத்தின் வடக்கே பெர்லிஸ் மாநிலம், தாய்லாந்து உள்ளன. தெற்கே பேராக், பினாங்கு மாநிலங்கள் இருக்கின்றன. மேற்கே மலாக்கா நீரிணை உள்ளது. கெடா மாநிலத்தின் தலைநகரம் அலோர் ஸ்டார்.  
மலேசியா; பகாங் மாநிலத்தில் 2020-ஆம் ஆண்டில், 60 தமிழ்ப் பள்ளிகள் இருந்தன. மொத்தம் 7,518 மாணவர்கள் கல்வி பயின்றனர். 899 ஆசிரியர்கள் பணி புரிந்தார்கள். 2020-ஆம் ஆண்டு ஜனவரி மாதம் மலேசியக் கல்வியமைச்சு வெளியிட்ட புள்ளிவிவரங்கள்.
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

| பாலிங் மாவட்டம் | 10 | 286 | 77 |  |
| --- | --- | --- | --- | --- |
| பண்டார் பாரு மாவட்டம் | 2 | 118 | 24 |  |
| கோத்தா ஸ்டார் மாவட்டம் | 2 | 204 | 28 |  |
| கோலா மூடா மாவட்டம் | 24 | 3,880 | 422 |  |
| குபாங் பாசு மாவட்டம் | 3 | 254 | 37 |  |
| கூலிம் மாவட்டம் | 16 | 2,837 | 284 |  |
| லங்காவி மாவட்டம் | 1 | 106 | 10 |  |
| பெண்டாங் மாவட்டம் | 1 | 16 | 7 |  |
| பொக்கோக் செனா மாவட்டம் | 1 | 33 | 10 |  |
| **மொத்தம்** | **60** | **7,518** | **899** | } |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### பாலிங் மாவட்டம்

மலேசியா; கெடா; பாலிங் மாவட்டத்தில் *(Baling District)* 10 தமிழ்ப்பள்ளிகள் உள்ளன. அவற்றில் 286 மாணவர்கள் பயில்கிறார்கள். 77 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| KBD0048 | பெட்னோக் தோட்டம் | SJK(T) Ldg Badenoch | பெட்னோக் தோட்டத் தமிழ்ப்பள்ளி | 09300 | கோலா
கெட்டில் | 1 | 3 |  |
| --- | --- | --- | --- | --- | --- | --- | --- | --- |
| KBD0050 | ஏழாம் கட்டை | SJK(T) Binjol | பிஞ்சோல் தமிழ்ப்பள்ளி | 09300 | கோலா
கெட்டில் | 23 | 6 |  |
| KBD0052 | புக்கிட் செம்பிலான் தோட்டம் | SJK(T) Ldg Bukit Sembilan | புக்கிட் செம்பிலான் தோட்டத் தமிழ்ப்பள்ளி | 09300 | கோலா
கெட்டில் | 20 | 6 |  |
| KBD0053 | கத்தும்பா தோட்டம் | SJK(T) Ldg Katumba | கத்தும்பா தோட்டத் தமிழ்ப்பள்ளி | 09300 | கோலா
கெட்டில் | 36 | 10 |  |
| KBD0054 | கோலா
கெட்டில் தோட்டம் | SJK(T) Ldg Kuala Ketil | கோலாகெட்டில் தோட்டத் தமிழ்ப்பள்ளி | 09300 | கோலா
கெட்டில் | 20 | 7 |  |
| KBD0055 | கோலா
கெட்டில் | SJK(T) Ldg Batu Pekaka | பத்து பெக்காக்கா தோட்டத் தமிழ்ப்பள்ளி | 09300 | கோலா
கெட்டில் | 134 | 15 |  |
| KBD0056 | கிம் செங் தோட்டம் | SJK(T) Ldg Kim Seng | கிம் செங் தோட்டத் தமிழ்ப்பள்ளி | 09300 | கோலா
கெட்டில் | 15 | 7 |  |
| KBD0057 | Ladang Stothard
சுடுதார்ட் தோட்டம் | SJK(T) Ladang Malakoff | மளக்கோப் தோட்டத் தமிழ்ப்பள்ளி | 09300 | கோலா
கெட்டில் | 12 | 7 |  |
| KBD0058 | குப்பாங் | SJK(T) Ldg Kupang | குப்பாங் தோட்டத் தமிழ்ப்பள்ளி | 09200 | குப்பாங் | 12 | 7 |  |
| KBD0059 | பெலாம் தோட்டம் | SJK(T) Ldg Pelam | பெலாம் தோட்டத் தமிழ்ப்பள்ளி | 09009 | கூலிம் | 13 | 9 | } |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### பண்டார் பாரு மாவட்டம்

மலேசியா; கெடா; பண்டார் பாரு மாவட்டத்தில் *(Bandar Baharu District)* மொத்தம் 2 தமிழ்ப்பள்ளிகள் உள்ளன. 118 மாணவர்கள் பயில்கிறார்கள். 24 ஆசிரியர்கள் பணியாற்றுகிறார்கள்.  
| KBD1025 | செர்டாங் | SJK(T) Ladang Buntar | புந்தார் தோட்டத் தமிழ்ப்பள்ளி | 09800 | செர்டாங் | 23 | 9 |  |
| --- | --- | --- | --- | --- | --- | --- | --- | --- |
| KBD1026 | செர்டாங் | SJK(T) Ganesar | கணேசர் தமிழ்ப்பள்ளி | 09800 | செர்டாங் | 95 | 15 | } |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### கோத்தா ஸ்டார் மாவட்டம்

மலேசியா; கெடா; கோத்தா ஸ்டார் மாவட்டத்தில் *(Kota Setar District)* மொத்தம் 2 தமிழ்ப்பள்ளிகள் உள்ளன. 204 மாணவர்கள் பயில்கிறார்கள். 28 ஆசிரியர்கள் பணியாற்றுகிறார்கள்.  
| KBD2137 | அலோர் ஸ்டார் | SJK(T) Barathy | பாரதி தமிழ்ப்பள்ளி | 05100 | அலோர் ஸ்டார் | 157 | 16 |  |
| --- | --- | --- | --- | --- | --- | --- | --- | --- |
| KBD2138 | அனாக் புக்கிட் | SJK(T) Thiruvalluvar | திருவள்ளுவர் தமிழ்ப்பள்ளி | 06550 | அலோர் ஸ்டார் | 47 | 12 | } |
# கெடா மாநிலத்தின் தமிழ்ப்பள்ளிகள்

## கெடா மாநிலத்தில் உள்ள தமிழ்ப்பள்ளிகளின் பட்டியல்

### குபாங் பாசு மாவட்டம்

மலேசியா; கெடா; குபாங் பாசு மாவட்டத்தில் *(Kubang Pasu District)*; 3 தமிழ்ப்பள்ளிகள் உள்ளன. 254 மாணவர்கள் பயில்கிறார்கள். 37 ஆசிரியர்கள் பணியாற்றுகிறார்கள்.  
| KBD4050 | சங்லூன் | SJK(T) Changlun | சங்லூன் தமிழ்ப்பள்ளி | 06010 | சங்லூன் | 72 | 11 |  |
| --- | --- | --- | --- | --- | --- | --- | --- | --- |
| KBD4051 | ஜித்ரா | SJK(T) Ldg Paya Kamunting | பாயா கெமுனிங் தோட்டத் தமிழ்ப்பள்ளி | 06000 | ஜித்ரா | 95 | 15 |  |
| KBD4052 | ஜித்ரா | SJK(T) Darul Aman | டாருல் அமான் தமிழ்ப்பள்ளி | 06000 | ஜித்ரா | 87 | 11 | } |